Zubří (okres Vsetín)

Zubří je mesto Česku. Nachádza sa v okrese Vsetín v Zlínskom kraji, asi 4 km západne od mesta Rožnov pod Radhoštěm. Počet obyvateľov je 5 581. Zubří je tiež známe svojim oddielom hádzanej.

Dejiny 
Prvá písomná zmienka pochádza z roku 1310, kedy páni z Krásna nechali vo vtedajšej osade osadiť 40 lánov a založili jednu z prvých „horných dedín“ rožnovského panstva. 

V 18. storočí sa v Zubří-Hamrech vyrábalo železo. Pre rozvoj mesta malo veľký význam železničné spojenie medzi Valašským Meziříčím a Rožnovom pod Radhoštěm, ktoré bolo vybudované v roku 1892.

Posledným majiteľom fojtstva v Zubří bola rodina Palackých z Hodslavic, z ktorej pochádzal historik František Palacký. V dome Na Petrohradě, ktorý bol postavený pre neter Františka Palackého sa dnes nachádza Múzeum mesta Zubří. 
 
V období po prvej svetovej vojne do roku 1932 v Zubří existovala súkromná škola vyšívania, ktorá dala základ bielej zuberskej výšivke.

Až po roku 1945 stráca vtedajšia obec poľnohospodársky charakter a stáva sa predovšetkým priemyslovou dedinou. Mestom sa stalo 22. februára 2002.

Geografia 
Mesto leží na pravom brehu rieky Rožnovská Bečva medzi Vsetínskymi vrchmi a Moravskosliezskymi Beskydami.

Kultúrne pamiatky a pamätihodnosti 
 Kostol sv. Kataríny (1788)
 Najstarší tis vo Valašsku, cca 360 rokov
 Kaple sv. Ducha

Partnerské mestá 
  Furth an der Triesting, Rakúsko
  Palárikovo, Slovensko
  Považská Bystrica, Slovensko
  Rosdorf, Nemecko (od roku 1993)

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna webstránka mesta Zubří
 Podrobné štatistické údaje

 
Okres Vsetín
Mestá v Česku